सबसे सर्द फतेहपुर, जयपुर का तापमान 6 डिग्री रहा
जयपुर। प्रदेशमें शीत लहर का प्रकोप बुधवार को भी जारी रहा। तापमान में आंशिक बदलाव के बाद भी ठिठुरन का सिलसिला बढ़ता ही जा रहा है। हवा भले ही रुक-रुक कर चलती हो लेकिन हांड कंपाने वाली ठिठुरन से राहत नहीं मिल पाई। ठिठुरन के आगे धूप भी बेबस नजर आई। दूसरे दिन भी सबसे ठंडा फतेहपुर रहा। यहां रात का पारा 1.4 डिग्री रहा। दूसरे नंबर पर चूरू रहा। यहां का न्यूनतम तापमान 3.2 डिग्री रहा। हालांकि कल से यह 0.7 डिग्री बढ़ा। कोटा शहर में सबसे ज्यादा रात के पारे में गिरावट दर्ज की गई। यहां का रात का पारा 4.4 डिग्री रहा। मंगलवार को यह 7.9 डिग्री था। जयपुर का रात का तापमान 6 डिग्री रहा। इसमें 0.6 डिग्री की बढ़ोतरी दर्ज की गई। उधर, उत्तर भारत में कोहरे के कारण इलाहाबाद-जयपुर एक्सप्रेस निर्धारित समय से 50 मिनट देरी से सुबह 11.22 बजे अलवर आई।
ठंडसे वृद्ध की मौत: भीलवाड़ा।कानपुरामें गत रात फसल की रखवाली करने गए एक वृद्ध की सर्दी से मौत हो गई। पुलिस के अनुसार कानपुरा के कान सिंह (65) खेत पर गया था। रात में सर्दी लगने से उसकी मौत हो गई।
सुबह घर नहीं पहुंचने पर परिजन खेत गए तो वह वहां मृत मिला।
उसकी मौत का कारण ठंड बताया जा रहा है। घटना की जानकारी बागौर थाने में दी गई। पुलिस मौके पर पहुंची तथा शव को क्षेत्रीय अस्पताल पहुंचाया, जहां पोस्टमार्टम कराया गया। विदित रहे कि पिछले 8-10 दिन से कड़ाके की ठंड के चलते जनजीवन प्रभावित है।
इन दिनों अधिकांश खेतों में गेहूं, सरसों आदि की फसलें बो रखी हैं। नील गाय आवारा पशुओं से इन्हें बचाने के लिए किसान खेतों में ही रात बिता रहे हैं, जो ठंड की चपेट में रहे हैं।
----------------------------------
-----------------------------------
शेखावाटी में उत्तरी हवा का दबाव कम होने के साथ रात के तापमान में एक डिग्री की बढ़ोतरी दर्ज की गई। बीकानेर में हवा में नमी बढ़ने के कारण ठिठुरन का असर अधिक हो रहा है। अजमेर में ठंड और गलन ने शहरवासियों को प्रभावित किए रखा। अलवर में दोपहर तक धुंध छाई रहने से चालकों को हैड लाइट चलाकर वाहन चलाने पड़े।
यहां मौसम विद डॉ. मोहर सिंह यादव का कहना है कि आने वाले दिनों में ठंड और कोहरे का असर और बढ़ेगा।
ट्रेनें हुईं प्रभावित
अलवर. उत्तर भारत में कोहरे के कारण बुधवार को रेल यातायात प्रभावित रहा। इलाहाबाद-जयपुर एक्सप्रेस निर्धारित समय से 50 मिनट देरी से सुबह 11.22 बजे अलवर आई। इससे इस ट्रेन से जयपुर की ओर यात्रा करने वाले यात्रियों को परेशानी हुई।
अगले 24 घंटे
राज्य में मौसम सूखा रहेगा। रात का तापमान 4 डिग्री तक गिर सकता है।
न्यूनतम पारा
चूरू 3.2
कोटा 4.4
पिलानी 4.5
माउंटआबू 5.0
उदयपुर 5.4
गंगानगर 5.5
जयपुर 6.0
अजमेर 7.1
जोधपुर 7.9
बीकानेर 9.1
awa_Deva hin_Deva hin_Deva hin_Deva hin_Deva hin_Deva unk unk hin_Deva hin_Deva hin_Deva hin_Deva hne_Deva hin_Deva bho_Deva kas_Deva kas_Deva kas_Deva bho_Deva mai_Deva bho_Deva mai_Deva bho_Deva mai_Deva bho_Deva